Continuen els Concerts de Tardor organitzats per l'Ajuntament d'Alaquàs
29/10/2015

# Continuen els Concerts de Tardor organitzats per l'Ajuntament d'Alaquàs

*   29/10/2015
*   [Imprimir](#)
*   Compartir
*    https://www.alaquas.org/documento.asp?id\_do=15143

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15143%2F0&title=Ajuntament%20d%27Alaqu%C3%A0s.%20Premsa.Continuen%20els%20Concerts%20de%20Tardor%20organitzats%20per%20l%27Ajuntament%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15143/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15143/2910201520141213_225320_Form_4.jpg)](https://www.alaquas.org/ficheros/documentos/2015/2/15143/2910201520141213_225320_Form_10.jpg "<a href='https://www.alaquas.org/ficheros/documentos/2015/2/15143/2910201520141213_225320_Form_10.jpg' target=_blank><i class='fa fa-external-link' aria-hidden='true'></i>.Continuen els Concerts de Tardor organitzats per l'Ajuntament d'Alaquàs</a>")

L'audició que es celebrarà el pròxim dissabte, 31 d'octubre, a les 20 hores al Castell d'Alaquàs comptarà amb la participació de la Polifònica Isla Cristina de Huelva, la Polifònica Tomares de Sevilla, la Nova Coral de la UMA i la Banda Simfònica de la UMA

El Castell d’Alaquàs rebrà el pròxim dissabte 31 d’octubre la segona audició del Cicle de Concerts de Tardor organitzat per l’Ajuntament d’Alaquàs. L’acte, protagonitzat per les actuacions de la Coral Polifònica Isla Cristina de Huelva, la Polifònica Tomares de Sevilla, la Nova Coral de la Uma així com la Banda Simfònica de la UMA, començarà a les 20 hores.

Tant la Nova Coral formada per 35 veus mixtes i dirigida per Fernando Taberner Muñoz, que naix al 2008, com la Banda Simfònica de la UMA amb una llarga tradició musical a la localitat i dirigida per Enric Parreño Moratalla, són participants habituals dels Concerts de Tardor.

Les dues corals visitants estan dirigides pel mestre Vicente Sanchís Sanz, una reconeguda figura al món de la musical. Sanchis Sanz ha estat guardonat amb el primer Premi de Composició Polifònica al Certamen Internacional de Torrevieja a l’any 1992 i 1997 com primer Premi del Concurs Polifònic Internacional de Porto Alegre (Brasil)  o el Primer Premi al Concurs Polifònic de la Ciutat de Huelva, entre altres. Sanchís Sanz acumula una llarga trajectòria professional al terreny musical. El director ha estat compositor de diverses companyes teatrals com La Cuadra de Sevilla, Teatro Experimental de Cali o TeKantor teatro així com autor de diverses peces entre elles destaca la música del llargmetratge “Yerma”.

Enguany se celebra la 21 edició, edició especial ja que es realitza després de la declaració d’Alaquàs com a Ciutat de la Música. En aquesta línia, Alaquàs reafirma la vida cultural i social a través de la música. D’aquesta forma, l’Ajuntament d’Alaquàs a través dels Concerts de Tardor respon a la iniciativa cultural per reforçar la formació musical a la localitat.

El XXI cicle de Concerts de Tardor, coincidint amb la celebració del 9 d’Octubre, va obrir les seues portes amb el Concert de Presentació de l’Orquestra Castell d’Alaquàs (OCA) el passat 17 d’octubre. Una setena de concerts conformen els Concerts de Tardor que es realitzaran a llocs emblemàtics de la nostra població i que tenen relació amb el nostre passat, present i futur històric i cultural, com ara són el Castell Palau i l’Auditori Nou.

Les actuacions continuaran el pròxim dissabte 7 de novembre amb la participació de l’Orfeó Polifònic d’Alaquàs a les 20 hores com també el proper 14 de novembre amb el concert del “Fustavent, ensamble de clarinet”, concert benèfic que destinarà la recaptació a l’Associació de Fibrosis Quística de la Comunitat Valenciana.

D’alguna forma el concert de dissabte suposarà un assaig previ per a la Unió Musical d’Alaquàs (UMA) que actuarà el pròxim diumenge, 1 de novembre, a les 20 hores al Palau de la Música de València.

Tots els ciutadans i ciutadanes estan invitats a participar en els Concerts de Tardor. Una ocasió especial per descobrir i aprendre sobre la nostra història musical així com per gaudir dels espais més emblemàtics d’Alaquàs envoltats per la melodia.